स्वर्ण मंदिर में लंगर की सेवा को लेकर सिख संगत ने की बैठक
रतिया | स्वर्णमंदिर में लंगर की सेवा को लेकर मंगलवार को सिख संगत की बैठक पुराना गुरुद्वारा में हुई। बैठक की अध्यक्षता लोकल गुरुद्वारा प्रबंधक कमेटी के प्रधान रणजीत सिंह भानीखेड़ा ने की। पहले लंगर की सेवा फरवरी महीने में की जानी थी, लेकिन इस सेवा को स्थगित कर दिया। अब सेवा 22 23 मार्च को की जाएगी। प्रधान रणजीत सिंह भानीखेड़ा ने बताया कि स्वर्ण मंदिर कमेटी को पत्र भेजकर लंगर सेवा की मांग की थी। कमेटी ने पहले फरवरी महीने में दो दिनों के लिए सेवा की अनुमति दी थी, लेकिन इस कार्यक्रम को किन्हीं कारणों के चलते स्थगित कर दिया गया। अब 22 23 मार्च को फतेहाबाद, हिसार, भिवानी की सिख संगत दो दिनों के लिए गुरुद्वारा साहिब के लंगर हाल में सेवा करेगी। लंगर कमेटी के प्रधान सुखविंद्र सिंह, जोगा सिंह बीघड़, हरबंस अहलीसदर, जगरूप रूपांवाली, गुरबक्श टोहाना, महेंद्र सिंह, तरसेम सिंह आदि मौजूद थे।
hin_Deva hin_Deva